פולי פוקט (סדרת טלוויזיה)

פולי פוקט (באנגלית: Polly Pocket) היא סדרת טלוויזיה מונפשת קנדית-אמריקאית, מסוגת הרפתקאות, קומדיה ופנטזיה, אשר מבוססת על זיכיון צעצועים בעל אותו שם שבבעלות מאטל. הסדרה הופקה על ידי Mattel Television ו-WildBrain Studios, כאשר עלילתה עוקבת אחר פולי, ילדה בת 11 בעלת תליון קסום שמאפשר לה ולחבריה להתכווץ. העונה הראשונה של הסדרה שודרה בקנדה ב-Family Channel ובארצות הברית ב-Universal Kids. החל מהעונה השנייה הסדרה החלה להיות מופצת במדינות בשירות הסטרימינג נטפליקס. הסדרה החלה את שידוריה ב-1 ביולי 2018, כאשר היא משודרת עד היום. לסדרה הופקו 5 עונות ו-117 פרקים, כמו כן הופקו בהשראת שני ספיישלים, "Polly Pocket Sparkle Cove Adventure" שיצא בשנת 2023 ו-"Polly Pocket: Adventures in Rio" שיצא בשנת 2024. בישראל הסדרה שודרה בדיבוב עברי, אשר תורגם ובוים על ידי אפי בן ישראל והופק על ידי ענבר שטגר עזרא באולפני דאבי דאב. העונה הראשונה של הסדרה שודרה בערוץ KIDZ, ולאחר מכן שאר העונות שודרו בערוץ הילדים, כאשר בצמוד לשידור בערוץ הועלו ל-BIGI. הסדרה עוקבת אחר פולי, ילדה בת 11 שקיבלה מסבתה תליון קסום. בעזרת התליון היא מאפשרת לה ולחבריה להתכווץ לגודל מזערי באמירת המילים "זמן מזעור". בכל פרק, פולי וחבריה עוברים הרפתקאות שונות ומצחיקות. פולי פוקט – ילדה בת 11 עם רצון לצאת להרפתקאות ולעזור לאנשים. היא יורשת את התליון של סבתה, פנלופי. לילה – חברה של פולי. אוהבת אופנה. שאני – המוח של הקבוצה. בעבר הייתה בעלת פחד במה. הסדרה האהובה עלייה היא "בנות ה-Y". פנלופי פוקט – סבתא של פולי והבעלים הקודמת של התליון. פמלה פוקט – אמא של פולי. פיטר פוקט – אבא של פולי. בנה של פנלופי פוקט. מכיוון שהתליון של אימו התקלקל, היא לא ספרה לו על כוחותיו. פירס גרגורי פוקט – בן 16. אח של פולי. ניקולס – תלמיד בכיתה של פולי. עיתונאי חובב. באחד הפרקים גילה את סודה של פולי וחברותיה והפך לשותף שלהן. פקסטון פוקט – תינוק. הילד הכי קטן במשפחה של פולי. היחיד במשפחה של פולי, עד פרק הסיום של העונה השלישית, שיודע על הכוח של התליון. גוון גרנדה – נכדתה של גריזל גרנדה. יריבה של פולי מחוץ ובתוך בית הספר. מכנה את סבתה בשם "גִ'יגִ'י". גריזל גרנדה – אישה בת 60. מעוניינת להשיג את התליון של פולי. רוצה לנקום בפולי ובחבריה. מר קווידנאנק – שכן מבוגר של משפחת פוקט. גר לבדו בבית יחסית רעוע. פיצ'ס פוקט – כלבתם של בני משפחת פוקט. יודעת על סודה של פולי. הדיבוב העברי של הסדרה בוים על ידי אפי בן ישראל, והופק על ידי ענבר שטגר עזרא. בנוסף דיבב בדיבוב העברי החל מהעונה השנייה אליעזר וייס. "פולי פוקט" הוא זיכיון צעצועים שבבעלות מאטל, אשר נמכר החל משנת 1989. בפברואר 2018 נודע שהזיכיון יושק מחדש, וכחלק מהקידום שלו תופק סדרת טלוויזיה זו על ידי Mattel Television ו-WildBrain Studios. העונה הראשונה של הסדרה שודרה במקור במהלך שנת 2018 בקנדה ב-Family Channel ובארצות הברית ב-Universal Kids, כאשר היא כוללת 26 פרקים באורך 22 דקות. העונה זכתה להצלחה רבה ונמכרה לשדרנים רבים ששידרו אותה ברחבי העולם, בין היתר בישראל, בה היא שודרה בדיבוב עברי בערוץ KIDZ. ביוני 2019 נודע שהסדרה חודשה לעונה שנייה, שבשונה מהעונה הראשונה אורך פרקיה יהיו כ-11 דקות, פורמט שנשאר עבור שאר העונות שהופקו. החל מהעונה השנייה הסדרה מופצת במקור באמצעות שירות הסטרימינג נטפליקס, ובישראל בערוץ הילדים, כאשר בצמוד לשידור בערוץ הועלו הפרקים ל-BIGI. כל פרקי העונה הופצו במקור ב-15 בנובמבר 2020. באוקטובר 2020 נודע שהסדרה חודשה לעונה שלישית, כאשר נאמר שהיא תחל את שידוריה במקור במאי 2021. בסופו של דבר החלק הראשון של העונה הופץ במקור ב-29 בספטמבר 2021 והחלק השני ב-9 בינואר 2022. עונה זו נקראה Polly Pocket: Rainbow Funland Adventures. ב-1 באפריל 2021 הופץ במקור החלק הראשון של העונה הרביעית, אשר נקרא Polly Pocket: Summer of Adventure, וב-1 באוגוסט של אותה שונה הופץ החלק השני, אשר נקרא Polly Pocket: Tiny Taste Adventures. באוקטובר 2022 הוכרז שהסדרה חודשה לעונה חמישית שתחל במאי 2023, כמו כן שיופק בהשראת ספיישל. הספיישל עלה לנטפליקס ב-21 באוגוסט 2023, ובסופו של דבר החלק הראשון של העונה החמישית, אשר נקראת Polly Pocket: Hidden Worlds, הופץ במקור ב-25 במרץ 2024. החלק השני של העונה החמישית הופץ במקור ב-22 ביולי 2024. באוקטובר 2023 הסדרה חודשה לעונה שישית, אשר פורסם שהיא תחל את שידוריה במקור בקיץ 2024. ב-16 בספטמבר 2024 עלה בפריים וידאו בארצות הברית ובבריטניה ספיישל נוסף שהופק עבור הסדרה בשם Polly Pocket: Adventures in Rio. אתר האינטרנט הרשמי של פולי פוקט "פולי פוקט", במסד הנתונים הקולנועיים IMDb (באנגלית) "פולי פוקט", באתר Hulu סדרות (באנגלית) "פולי פוקט", במסד הנתונים הקולנועיים KinoPoisk (ברוסית) פולי פוקט, במיזם "אישים" לתיעוד היצירה הישראלית ג'וזי רודס קוק, Polly Pocket Is Going On Tour & It's The Perfect Fall Activity For Families, באתר Romper‏, 2 באוקטובר 2018 צוות האתר, ‘Polly Pocket’ Series Goes Big with New Broadcast Deals, באתר Animation World Network‏, 17 באוקטובר 2018 אנדראס ויסמן, DHX & Mattel Greenlight ‘Polly Pocket’ Season 2, Universal Kids Picks Up First 2 Seasons, באתר Deadline Hollywood‏, 13 ביוני 2019 צוות האתר, Mattel Television, WildBrain Greenlight More ‘Fireman Sam,’ ‘Polly Pocket’, באתר License Global‏, 21 באוקטובר 2020 צוות האתר, ‘Polly Pocket Season 3: Rainbow Funland Adventures’ Hits Netflix September 29, באתר Animation World Network‏, 28 בספטמבר 2021 ג'פרי הלר, Polly Pocket Season 4: Summer of Adventure Clip, באתר Screen Rant‏, 28 במרץ 2022 מרצדס מיליגן, ‘Polly Pocket’ Returns for ‘Summer of Adventure’ in S4 on Netflix, באתר Animation Magazine‏, 29 במרץ 2022 טטיאנה הולנדר, Polly Meets A Mermaid In Polly Pocket Season 4 Part 2, באתר Screen Rant‏, 29 ביולי 2022 צוות האתר, WildBrain and Mattel Double the Fun with Greeenlights for New Seasons of Fireman Sam and Polly Pocket, באתר .aNb Media, Inc‏, 13 באוקטובר 2022 צוות האתר, ‘Polly Pocket: Sparkle Cove Adventure’ Heads to Netflix באתר Animation World Network‏, 17 באוגוסט 2023 טטיאנה הולנדר, Polly Pocket Makes New Friends In Netflix's Sparkle Cove Adventure, באתר Screen Rant‏, 17 באוגוסט 2023 מרצדס מיליגן, Trailer: ‘Polly Pocket’ Season 5 Explores Hidden Worlds This Month, באתר Animation Magazine‏, 21 במרץ 2024 Polly Pocket Hidden Worlds Part 2 (Now on Netflix!), באתר יוטיוב, 22 ביולי 2024 דבי דיימונד סרטו, ‘Fireman Sam’ and ‘Polly Pocket’ Get New Season Greenlights from WildBrain and Mattel, באתר Animation World Network‏, 5 באוקטובר 2023 Polly Pocket: Adventures in Rio on Prime Video, באתר Advanced Television‏, 16 בספטמבר 2024